ddrg/super_eurlex huggingface dataset:
Unionin yleisen tuomioistuimen tuomio 19.5.2021 – China Chamber of Commerce for Import and Export of Machinery and Electronic Products ym. v. komissio

(Asia T-254/18) (1)

(Polkumyynti - Tiettyjen Kiinasta peräisin olevien valurautatavaroiden tuonti - Lopullinen polkumyyntitulli - Kumoamiskanne - Tutkittavaksi ottaminen - Järjestö - Asiavaltuus - Oikeussuojan tarve - Vahingon määrittäminen - Tuonnin määrän laskenta - Makro- ja mikrotaloudelliset indikaattorit - Otanta - Unionin tuotannonalan tuotantokustannusten laskeminen - Konsernin sisäiset laskutushinnat - Syy-yhteys - Syy-yhteyden ja syy-yhteydettömyyden tarkastelu - Vahinkoa ei ole arvioitu segmenttikohtaisesti - Hinnan alittavuuden merkityksen arviointi - Tietojen luottamuksellinen käsittely - Puolustautumisoikeudet - Valvontakoodikohtainen menetelmä - Tuotteiden vertailukelpoisuus - Normaaliarvon laskenta - Vertailumaa - Arvonlisäveron perusteella tehty oikaisu - Myynti-, yleis- ja hallintokustannusten sekä voiton määrittäminen)

(2021/C 263/20)

Oikeudenkäyntikieli: englanti

Asianosaiset

Kantajat: China Chamber of Commerce for Import and Export of Machinery and Electronic Products (Peking, Kiina) ja yhdeksän muuta kantajaa, joiden nimet luetellaan tuomion liitteessä (edustajat: asianajajat R. Antonini, E. Monard ja B. Maniatis)

Vastaaja: Euroopan komissio (asiamiehet: T. Maxian Rusche ja P. Němečková)

Väliintulijat, jotka tukevat vastaajan vaatimuksia: EJ Picardie (Saint-Crépin-Ibouvillers, Ranska) ja seitsemän muuta väliintulijaa, joiden nimet luetellaan tuomion liitteessä (edustajat: U. O’Dwyer ja B. O’Connor, solicitors, sekä asianajaja M. Hommé)

Oikeudenkäynnin kohde

SEUT 263 artiklaan perustuva kanne, jolla vaaditaan kumoamaan lopullisen polkumyyntitullin käyttöönotosta tiettyjen Kiinan kansantasavallasta peräisin olevien valurautatavaroiden tuonnissa ja tässä tuonnissa käyttöön otetun väliaikaisen tullin lopullisesta kantamisesta sekä tiettyjen Intiasta peräisin olevien valurautatavaroiden tuontia koskevan tutkimuksen päättämisestä 29.1.2018 annettu komission täytäntöönpanoasetus (EU) 2018/140 (EUVL 2018, L 25, s. 6) kantajia koskevilta osin.

Tuomiolauselma

1) Kanne hylätään.

2) China Chamber of Commerce for Import and Export of Machinery and Electronic Products ja muut kantajat, joiden nimet luetellaan liitteessä, velvoitetaan korvaamaan oikeudenkäyntikulut.

(1) EUVL C 211, 18.6.2018.
Unionin yleisen tuomioistuimen tuomio 16.12.2020 – Deza v. komissio

(Asia T-638/18) (1)

(Sopimussuhteen ulkopuolinen vastuu - Ympäristö - Aineiden ja seosten luokitus, merkinnät ja pakkaaminen - Aineen ”piki, kivihiiliterva, korkealämpötilainen” luokittelu ”Aquatic Acute 1:ksi” (H400) ja ”Aquatic Chronic 1:ksi” (H410) - Sellaisen oikeussäännön riittävän ilmeinen rikkominen, jolla yksityisille annetaan oikeuksia)

(2021/C 44/68)

Oikeudenkäyntikieli: englanti

Asianosaiset

Kantaja: Deza, a.s. (Valašské Meziříčí, Tšekin tasavalta) (edustajat: asianajajat K. Van Maldegem, M. Grunchard, S. Saez Moreno ja P. Sellar)

Vastaaja: Euroopan komissio (asiamiehet: M. Wilderspin, R. Lindenthal ja K. Talabér-Ritz)

Väliintulijat, jotka tukevat vastaajaa: Espanjan kuningaskunta (asiamies: L. Aguilera Ruiz), Euroopan kemikaalivirasto (asiamiehet: M. Heikkilä ja W. Broere)

Oikeudenkäynnin kohde

SEUT 268 artiklaan perustuva vaatimus, jolla vaaditaan korvausta vahingosta, joka kantajalle on väitetysti aiheutunut aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 muuttamisesta sen mukauttamiseksi tekniseen ja tieteelliseen kehitykseen 2.10.2013 annetun komission asetuksen (EU) N:o 944/2013 (EUVL 2013, L 261, s. 5), jossa aine ”piki, kivihiiliterva, korkealämpötilainen” on luokiteltu ”Aquatic Acute 1:ksi” (H400) ja ”Aquatic Chronic 1:ksi” (H410), antamisesta.

Tuomiolauselma

1) Kanne hylätään.

2) Deza, a.s. vastaa omista oikeudenkäyntikuluistaan ja velvoitetaan korvaamaan Euroopan komission oikeudenkäyntikulut.

3) Espanjan kuningaskunta ja Euroopan kemikaalivirasto (ECHA) vastaavat omista oikeudenkäyntikuluistaan.

(1) EUVL C 16, 14.1.2019.
C 313/24

Unionin yleisen tuomioistuimen tuomio 8.7.2020 – Crédit agricole Corporate and Investment Bank v. EKP

(Asia T-577/18) (1)

(Talous- ja rahapolitiikka - Luottolaitosten vakavaraisuusvalvonta - EKP:n luottolaitokselle määräämä hallinnollinen seuraamusmaksu - Asetuksen (EU) N:o 1024/2013 18 artikla 1 kohta - Asetuksen (EU) N:o 575/2013 26 artikla 3 kohdan ensimmäinen alakohta - Ydinpääomaa koskevien vaatimusten jatkuva noudattamatta jättäminen - Tuottamuksellinen rikkominen - Puolustautumisoikeudet - Seuraamusmaksun määrä - Perusteluvelvollisuus)

(2020/C 313/35)

Oikeudenkäyntikieli: ranska

Asianosaiset

Kantaja: Crédit agricole Corporate and Investment Bank (Montrouge, Ranska) (edustajat: asianajajat A. Champsaur ja A. Delors)

Vastaaja: Euroopan keskuspankki (EKP) (asiamiehet: C. Hernández Saseta, A. Pizzolla ja D. Segoin)

Oikeudenkäynnin kohde

SEUT 263 artiklaan perustuva kanne, jolla vaaditaan kumoamaan EKP:n 16.7.2018 tekemä päätös ECB/SSM/2018-FRCAG-76, joka tehtiin luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15.10.2013 annetun neuvoston asetuksen (EU) N:o 1024/2013 (EUVL 2013, L 287, s. 63) 18 artiklan 1 kohdan nojalla ja jolla kantajalle määrättiin 300 000 euron suuruinen hallinnollinen seuraamusmaksu luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26.6.2013 annetun Euroopan parlamentin ja neuvoston asetuksen (EU) N:o 575/2013 (EUVL 2013, L 176, s. 1) 26 artiklan 3 kohdassa säädettyjen omavaraisuusvaatimusten jatkuvan noudattamatta jättämisen vuoksi.

Tuomiolauselma

1) Euroopan keskuspankin (EKP) 16.7.2018 tekemä päätös ECB/SSM/2018-FRCAG-76 kumotaan siltä osin kuin siinä määrättiin Crédit agricole Corporate and Investment Bankille 300 000 euron suuruinen hallinnollinen seuraamusmaksu.

2) Kanne hylätään muilta osin.

3) Crédit agricole Corporate and Investment Bank vastaa omista oikeudenkäyntikuluistaan.

4) EKP vastaa omista oikeudenkäyntikuluistaan.

(1) EUVL C 436, 3.12.2018.
C 215/32

Unionin yleisen tuomioistuimen tuomio 13.5.2020 – Peek & Cloppenburg v. EUIPO – Peek & Cloppenburg (Peek & Cloppenburg)

(Asia T-446/18) (1)

(EU-tavaramerkki - Väitemenettely - Hakemus sanamerkin Peek & Cloppenburg rekisteröimiseksi EU-tavaramerkiksi - Aikaisempi kansallinen kauppanimi Peek & Cloppenburg - Suhteellinen hylkäysperuste - Asetuksen (EU) 2017/1001 8 artiklan 4 kohta - Kansallisen kauppanimen ja haetun tavaramerkin rinnakkaiskäyttö - Aluemäärittelyä koskeva sopimus - Kansallisen oikeuden soveltaminen EUIPO:ssa - Hallinnollisen menettelyn lykkääminen - Asetuksen 2017/1001 70 artikla - Asetuksen (EY) N:o 2868/95 20 säännön 7 kohdan c alakohta (josta on tullut delegoidun asetuksen (EU) 2018/625 71 artiklan 1 kohta) - Ilmeinen arviointivirhe)

(2020/C 215/38)

Oikeudenkäyntikieli: saksa

Asianosaiset

Kantaja: Peek & Cloppenburg KG (Düsseldorf, Saksa) (edustaja: asianajaja P. Lange)

Vastaaja: Euroopan unionin teollisoikeuksien virasto (EUIPO) (asiamies: D. Hanf)

Muu osapuoli EUIPO:n valituslautakunnassa ja väliintulija unionin yleisessä tuomioistuimessa: Peek & Cloppenburg KG (Hampuri, Saksa) (edustajat: asianajajat A. Renck, M. Petersenn ja C. Stöber)

Oikeudenkäynnin kohde

Kanne EUIPO:n ensimmäisen valituslautakunnan 20.4.2018 tekemästä päätöksestä (asia R 1589/2007-1), joka koskee osapuolten Peek & Cloppenburg (Hampuri) ja Peek & Cloppenburg (Düsseldorf) välistä väitemenettelyä.

Tuomiolauselma

1) Kanne hylätään.

2) Peek & Cloppenburg KG (Düsseldorf) velvoitetaan korvaamaan oikeudenkäyntikulut.

(1) EUVL C 311, 3.9.2018.
Unionin yleisen tuomioistuimen tuomio 12.12.2019 – Montanari v. EUH

(asia T-692/18) (1)

(Oikeus tutustua asiakirjoihin - Asetus (EY) N:o 1049/2001 - Tilapäinen tarkastuskertomus - Tutustumisoikeuden epääminen - Asetuksen N:o 1049/2001 4 artiklan 1 kohdan b alakohta - Yksityiselämän ja yksilön koskemattomuuden suojaa koskeva poikkeus - Asetus (EY) N:o 45/2001 - Asetuksen N:o 45/2001 8 artiklan b alakohta - Henkilötietojen siirto - Asetuksen N:o 1049/2001 4 artiklan 2 kohdan kolmas luetelmakohta - Tutkintatoimien tarkoitusten suojaa koskeva poikkeus - Asetuksen N:o 1049/2001 4 artiklan 3 kohta - Päätöksentekomenettelyn suojaa koskeva poikkeus - Perusteluvelvollisuus)

(2020/C 36/35)

Oikeudenkäyntikieli: ranska

Asianosaiset

Kantaja: Marco Montanari (Reggio d’Émilie, Italia) (edustajat: asianajajat A. Champetier ja S. Rodrigues)

Vastaaja: Euroopan ulkosuhdehallinto (EUH) (asiamiehet: S. Marquardt, R. Spac ja E. Orgován)

Oikeudenkäynnin kohde

SEUT 263 artiklaan perustuva vaatimus kumota EUH:n 24.10.2018 tekemä päätös, jolla kantajalta evättiin oikeus tutustua A:n 29.7.2017 laatimaan kertomukseen.

Tuomiolauselma

1) 24.10.2018 tehty päätös, jolla Euroopan ulkosuhdehallinto (EUH) hylkäsi 13.9.2018 päivätyn Marco Montanarin uudistetun asiakirjoihin tutustumista koskevan hakemuksen, kumotaan.

2) EUH velvoitetaan korvaamaan oikeudenkäyntikulut.

(1) EUVL C 35, 28.1.2019.
C 294/18

Unionin yleisen tuomioistuimen tuomio 1.6.2022 – Eleveté Invest Group ym. v. komissio ja SRBU

(Asia T-523/17) (1)

(Talous- ja rahaliitto - Pankkiunioni - Yhteinen kriisinratkaisumekanismi (SRM) luottolaitoksia ja tiettyjä sijoituspalveluyrityksiä varten - Kriisinratkaisumenettely, jota sovelletaan, kun laitos on kykenemätön tai todennäköisesti kykenemätön jatkamaan toimintaansa - Yhteisen kriisinratkaisuneuvoston antama, Banco Popular Español, SA:ta koskeva kriisinratkaisumääräys - Oikeus tulla kuulluksi - Perusteluvelvollisuus - Asetuksen (EU) N:o 806/2014 18 ja 20 artikla - Sopimussuhteen ulkopuolinen vastuu)

(2022/C 294/25)

Oikeudenkäyntikieli: espanja

Asianosaiset

Kantajat: Eleveté Invest Group, SL (Madrid, Espanja) ja 19 muuta kantajaa, joiden nimet ovat tuomion liitteessä (edustajat: asianajajat B. Cremades Roman, J. López Useros, S. Cajal Martín ja P. Marrodán Lázaro)

Vastaajat: Euroopan komissio (asiamiehet: L. Flynn ja A. Steiblytė, avustajanaan J. Rivas Andrés), yhteinen kriisinratkaisuneuvosto (SRB) (asiamiehet: J. King ja M. Fernández Rupérez, avustajinaan B. Meyring, S. Schelo, F. Fernández de Trocóniz Robles, T. Klupsch ja S. Ianc)

Väliintulijat, jotka tukevat vastaajien vaatimuksia: Espanjana kuningaskunta (edustajat: asianajajat J. Rodríguez de la Rúa Puig ja L. Aguilera Ruiz), Banco Santander, SA (Santander, Espanja) (edustajat: asianajajat J. Rodríguez Cárcamo, A. Rodríguez Conde, D. Sarmiento Ramírez-Escudero ja J. Remón Peñalver)

Oikeudenkäynnin kohde

Ensinnäkin SEUT 263 artiklaan perustuva vaatimus kumota Banco Popular Español, SA:ta koskevan kriisinratkaisumääräyksen antamisesta 7.6.2017 annettu yhteisen kriisinratkaisuneuvoston johdon istunnon päätös SRB/EES/2017/08 ja Banco Popular Español SA:ta koskevan kriisinratkaisumääräyksen hyväksymisestä 7.6.2017 annettu komission päätös (EU) 2017/1246 (EUVL 2017, L 178, s. 15), toiseksi SEUT 268 artiklaan perustuva vaatimus saada korvausta vahingosta, jota kantajille on aiheutunut näistä päätöksistä, ja kolmanneksi vaatimus todeta, että tilapäinen arvostus on mitätön ja että kantajilla on oikeus korvaukseen.

Tuomiolauselma

1) Kanne hylätään.

2) Eleveté Invest Group, SL ja muut kantajat, joiden nimet ovat liitteessä, vastaavat omista oikeudenkäyntikuluistaan, ja heidät velvoitetaan korvaamaan Euroopan komission, yhteisen kriisinratkaisuneuvoston ja Banco Santander, SA:n oikeudenkäyntikulut.

3) Espanjan kuningaskunta vastaa omista oikeudenkäyntikuluistaan.

(1) EUVL C 374, 6.11.2017.
Unionin yleisen tuomioistuimen tuomio 20.1.2021 – Foundation for the Protection of the Traditional Cheese of Cyprus named Halloumi v. EUIPO – M. J. Dairies (BBQLOUMI)

(Asia T-328/17 RENV) (1)

(EU-tavaramerkki - Väitemenettely - Hakemus kuviomerkin BBQLOUMI rekisteröimiseksi EU-tavaramerkiksi - Aikaisempi EU-yhteisömerkiksi rekisteröity kuviomerkki HALLOUMI - Suhteellinen hylkäysperuste - Sekaannusvaaran puuttuminen - Asetuksen (EY) N:o 207/2009 8 artiklan 1 kohdan b alakohta (joista on tullut asetuksen (EU) 2017/1001 8 artiklan 1 kohdan b alakohta))

(2021/C 79/37)

Oikeudenkäyntikieli: englanti

Asianosaiset

Kantaja: Foundation for the Protection of the Traditional Cheese of Cyprus named Halloumi (Nikosia, Kypros) (edustajat: S. Malynicz, QC, solicitor V. Marsland ja barrister S. Baran)

Vastaaja: Euroopan unionin teollisoikeuksien virasto (EUIPO) (asiamiehet: D. Gája ja V. Ruzek)

Muu osapuoli EUIPO:n valituslautakunnassa käydyssä menettelyssä ja väliintulija unionin yleisessä tuomioistuimessa: M. J. Dairies EOOD (Sofia, Bulgaria) (edustaja: asianajaja D. Dimitrova)

Oikeudenkäynnin kohde

Kanne EUIPO:n neljännen valituslautakunnan 16.3.2017 tekemästä päätöksestä (asia R 497/2016-4), joka koskee osapuolten Foundation for the Protection of the Traditional Cheese of Cyprus named Halloumi ja M. J. Dairies välistä väitemenettelyä

Tuomiolauselma

1) Kanne hylätään.

2) Foundation for the Protection of the Traditional Cheese of Cyprus named Halloumi velvoitetaan korvaamaan unionin yleisessä tuomioistuimessa käydyissä menettelyissä sekä unionin tuomioistuimessa käydyssä valitusmenettelyssä aiheutuneet oikeudenkäyntikulut.

(1) EUVL C 239, 24.7.2017.
C 305/44

Unionin yleisen tuomioistuimen tuomio 12.7.2019 — Café del Mar ym. v. EUIPO — Guiral Broto (C del M)

(asia T-774/17) (1)

(EU-tavaramerkki - Mitättömyysmenettely - EU-kuviomerkki C del M - Ehdoton hylkäysperuste - Vilpillinen mieli - Asetuksen (EY) N:o 207/2009 52 artiklan 1 kohdan b alakohta (josta on tullut asetuksen (EU) 2017/1001 59 artiklan 1 kohdan b alakohta))

(2019/C 305/52)

Oikeudenkäyntikieli: espanja

Asianosaiset

Kantajat: Café del Mar, SC (Sant Antoni de Portmany, Espanja), José Les Viamonte (Sant Antoni de Portmany) ja Carlos Andrea González (Sant Josep de sa Talaia, Espanja) (edustajat: asianajajat F. Miazzetto ja J. Gracia Albero)

Vastaaja: Euroopan unionin teollisoikeuksien virasto (EUIPO) (asiamies: J. Crespo Carrillo)

Muu osapuoli EUIPO:n valituslautakunnassa ja väliintulija unionin yleisessä tuomioistuimessa: Ramón Guiral Broto (Marbella, Espanja) (edustaja: asianajaja J. de Castro Hermida)

Oikeudenkäynnin kohde

Kanne EUIPO:n viidennen valituslautakunnan 4.9.2017 tekemästä päätöksestä (asia R 1618/2015-5), joka koskee yhtäältä Café del Marin, Les Viamonten ja Andrea Gonzálezin sekä toisaalta Guiral Broton välistä mitättömyysmenettelyä.

Tuomiolauselma

1) Euroopan unionin teollisoikeuksien viraston (EUIPO) viidennen valituslautakunnan 4.9.2017 tekemä päätös (asia R 1618/2015-5) kumotaan.

2) EUIPO vastaa omista oikeudenkäyntikuluistaan, ja se velvoitetaan korvaamaan Café del Mar, SC:lle, José Les Viamontelle ja Carlos Andrea Gonzálezille unionin yleisessä tuomioistuimessa käydystä menettelystä aiheutuneet kulut.

3) Ramón Guiral Broto vastaa omista oikeudenkäyntikuluistaan, ja hänet velvoitetaan korvaamaan Café del Marille, Les Viamontelle ja Andrea Gonzálezille valituslautakunnassa käydystä menettelystä aiheutuneet kulut.

(1) EUVL C 22, 22.1.2018.
2)

Edellä mainitulle rahamäärälle on maksettava viivästyskorkoa, joka lasketaan EIP:n ja Syyrian arabitasavallan välillä 2.3.2003 tehdyn Port of Tartous -lainasopimuksen nro 22057, jota on muutettu 17.5.2006, 21.5.2007 ja 10.7.2008, 3 artiklan 2 kohdassa määrätyn menetelmän mukaisesti sekä pääomalle että sopimuksen mukaisille koroille 9.8.2017 lähtien maksupäivään asti.
Unionin yleisen tuomioistuimen tuomio 29.3.2019 — All Star v. EUIPO — Carrefour Hypermarchés (kengänpohjan muoto)

(asia T-611/17) (1)

(EU-tavaramerkki - Mitättömyysmenettely - Kolmiulotteinen EU-tavaramerkki - Kengänpohjan muoto - Notoriset seikat - Perusteluvelvollisuus - Puolustautumisoikeudet - Asetuksen (EY) N:o 207/2009 75 artikla (josta on tullut asetuksen (EU) 2017/1001 94 artiklan 1 kohta) - Ehdoton hylkäysperuste - Erottamiskyvyn puuttuminen - Asetuksen N:o 207/2009 7 artiklan 1 kohdan b alakohta (josta on tullut asetuksen 2017/1001 7 artiklan 1 kohdan b alakohta) - Käytön perusteella syntynyt erottamiskyky - Asetuksen N:o 207/2009 7 artiklan 3 kohta ja 52 artiklan 2 kohta (joista on tullut asetuksen 2017/1001 7 artiklan 3 kohta ja 59 artiklan 2 kohta) - Suullisen menettelyn järjestämistä valituslautakunnassa koskevan pyynnön hylkääminen - Asetuksen N:o 207/2009 77 artikla (josta on tullut asetuksen 2017/1001 96 artiklan 1 kohta))

(2019/C 172/43)

Oikeudenkäyntikieli: ranska

Asianosaiset

Kantaja: All Star CV (Beaverton, Oregon, Yhdysvallat) (edustajat: asianajajat R. Kunze ja G. Würtenberger sekä S. Malynicz, QC)

Vastaaja: Euroopan unionin teollisoikeuksien virasto (asiamies: V. Ruzek)

Muu osapuoli EUIPO:n valituslautakunnassa ja väliintulija unionin yleisessä tuomioistuimessa: Carrefour Hypermarchés (Évry, Ranska) (edustaja: asianajaja C. Verneret)

Oikeudenkäynnin kohde

Kanne EUIPO:n neljännen valituslautakunnan 27.6.2017 tekemästä päätöksestä (asia R 952/2014-4), joka koskee Carrefour Hypermarchés’n ja All Starin välistä mitättömyysmenettelyä.

Tuomiolauselma

1) Kanne hylätään.

2) All Star CV velvoitetaan korvaamaan oikeudenkäyntikulut.

(1) EUVL C 374, 6.11.2017.
Unionin yleisen tuomioistuimen tuomio 17.1.2019 – Turbo-K International v. EUIPO – Turbo-K (TURBO-K)

(Asia T-671/17) (1)

((EU-tavaramerkki - Väitemenettely - Hakemus sanamerkin TURBO-K rekisteröimiseksi EU-tavaramerkiksi - Aiemmat rekisteröimättömät tavaramerkit TURBO-K - Suhteellinen hylkäysperuste - Sellaisen merkin käyttäminen liike-elämässä, jonka ulottuvuus ei ole vain paikallinen - Asetuksen (EY) N:o 207/2009 8 artiklan 4 kohta (josta on tullut asetuksen (EU) 2017/1001 8 artiklan 4 kohta) - Common law’n mukainen merkkioikeuden loukkauskanne (action for passing off) - Goodwill (liikearvo)))

(2019/C 93/68)

Oikeudenkäyntikieli: englanti

Asianosaiset

Kantaja: Turbo-K International Ltd (Birmingham, Yhdistynyt kuningaskunta) (edustajat: barrister A. Norris ja barrister A. Muir Wood)

Vastaaja: Euroopan unionin teollisoikeuksien virasto (EUIPO) (asiamies: H. O’Neill)

Muu osapuoli EUIPO:n valituslautakunnassa ja väliintulija unionin yleisessä tuomioistuimessa: Turbo-K Ltd (Winchester, Yhdistynyt kuningaskunta) (edustajat: asianajaja O. van Haperen, barrister T. St Quintin ja solicitor E. Morris)

Oikeudenkäynnin kohde

Kanne EUIPO:n toisen valituslautakunnan 14.7.2017 tekemästä päätöksestä (asia R 2135/2016-2), joka koskee osapuolten Turbo-K ja Turbo-K International välistä väitemenettelyä.

Tuomiolauselma

1) Kanne hylätään.

2) Liitännäiskanne jätetään tutkimatta.

3) Turbo-K International Ltd ja Turbo-K Ltd vastaavat omista oikeudenkäyntikuluistaan, ja ne kumpikin velvoitetaan korvaamaan puolet Euroopan unionin teollisoikeuksien viraston (EUIPO) oikeudenkäyntikuluista.

(1) EUVL C 424, 11.12.2017.
C 93/48

Unionin yleisen tuomioistuimen tuomio 14.12.2018 – TDH Group v. EUIPO – Comercial de Servicios Agrigan (Pet Cuisine)

(Asia T-46/17) (1)

((EU-tavaramerkki - Väitemenettely - Euroopan unionin nimeävä kansainvälinen rekisteröinti - Kuviomerkki Pet Cuisine - Aiempi EU-kuviomerkki The Pet CUISINE alimento para mascotas felices Genial - Suhteellinen hylkäysperuste - Sekaannusvaara - Asetuksen (EY) N:o 207/2009 8 artiklan 1 kohdan b alakohta (josta on tullut asetuksen (EU) 2017/1001 8 artiklan 1 kohdan b alakohta)))

(2019/C 93/59)

Oikeudenkäyntikieli: englanti

Asianosaiset

Kantaja: TDH Group (Bryssel, Belgia) (edustaja: asianajaja D. Chen)

Vastaaja: Euroopan unionin teollisoikeuksien virasto (EUIPO) (asiamies: M. Rajh)

Muu osapuoli EUIPO:n valituslautakunnassa: Comercial de Servicios Agrigan, SA (Huesca, Espanja)

Oikeudenkäynnin kohde

Kanne EUIPO:n toisen valituslautakunnan 10.11.2016 tekemästä päätöksestä (asia R 685/2016-2), joka koskee Comercial de Servicios Agrigánin ja TDH Groupin välistä väitemenettelyä.

Tuomiolauselma

1) Kanne hylätään.

2) TDH Group velvoitetaan korvaamaan oikeudenkäyntikulut.

(1) EUVL C 78, 13.3.2017.
Unionin yleisen tuomioistuimen tuomio 6.12.2018 – Fifth Avenue Entertainment v. EUIPO – Commodore Entertainment (THE COMMODORES)

(Asia T-459/17) (1)

((EU-tavaramerkki - Väitemenettely - Hakemus sanamerkin THE COMMODORES rekisteröimiseksi EU-tavaramerkiksi - Aiempi rekisteröimätön merkki Commodores - Asetuksen (EY) N:o 207/2009 8 artiklan 4 kohta (josta on tullut asetuksen (EU) 2017/1001 8 artiklan 4 kohta) - Suhteellinen hylkäysperuste - Viittaus aiempaa tavaramerkkiä koskevaan kansalliseen lainsäädäntöön - Merkkioikeuden loukkauskannetta koskeva järjestelmä (action for passing off)))

(2019/C 72/37)

Oikeudenkäyntikieli: englanti

Asianosaiset

Kantaja: Fifth Avenue Entertainment LLC (Orlando, Florida, Yhdysvallat) (edustajat: barrister B. Brandreth ja asianajaja D. Cañadas Arcas)

Vastaaja: Euroopan unionin teollisoikeuksien virasto (EUIPO) (asiamiehet: H. O’Neill ja S. Bonne)

Muu osapuoli EUIPO:n valituslautakunnassa ja väliintulija unionin yleisessä tuomioistuimessa: Commodore Entertainment Corp. (Saint Paul, Minnesota, Yhdysvallat) (edustajat: J. Mellor, QC, ja solicitor J. Whelan)

Oikeudenkäynnin kohde

Kanne EUIPO:n viidennen valituslautakunnan 22.5.2017 tekemästä päätöksestä (asia R 851/2016-5), joka koskee Commodore Entertainmentin ja Fifth Avenue Entertainmentin välistä väitemenettelyä.

Tuomiolauselma

1) Euroopan unionin teollisoikeuksien viraston (EUIPO) viidennen valituslautakunnan 22.5.2017 tekemä päätös (asia R 851/2016-5) kumotaan.

2) EUIPO vastaa omista oikeudenkäyntikuluistaan, ja se velvoitetaan korvaamaan Fifth Avenue Entertainment LLC:n oikeudenkäyntikulut.

3) Commodore Entertainment Corp. vastaa omista oikeudenkäyntikuluistaan.

(1) EUVL C 309, 18.9.2017.
Unionin yleisen tuomioistuimen tuomio 29.11.2018 – Louis Vuitton Malletier v. EUIPO – Fulia Trading (LV BET ZAKŁADY BUKMACHERSKIE)

(Asia T-373/17) (1)

((EU-tavaramerkki - Väitemenettely - Hakemus kuviomerkin LV BET ZAKŁADY BUKMACHERSKIE rekisteröimiseksi EU-tavaramerkiksi - Aikaisempi EU-kuviomerkki LV - Suhteellinen hylkäysperuste - Asetuksen (EY) N:o 207/2009 8 artiklan 5 kohta (josta on tullut asetuksen (EU) 2017/1001 8 artiklan 5 kohta) - Asetuksen N:o 207/2009 75 artikla (josta on tullut asetuksen 2017/1001 94 artikla) - EUIPO:n aiemmat päätökset, joissa on tunnustettu aiemman tavaramerkin tunnettuus))

(2019/C 44/42)

Oikeudenkäyntikieli: englanti

Asianosaiset

Kantaja: Louis Vuitton Malletier (Pariisi, Ranska) (edustajat: asianajajat P. Roncaglia, G. Lazzeretti, F. Rossi ja N. Parrotta)

Vastaaja: Euroopan unionin teollisoikeuksien virasto (EUIPO) (asiamies: D. Gája)

Muu osapuoli EUIPO:n valituslautakunnassa ja väliintulija unionin yleisessä tuomioistuimessa: Fulia Trading Ltd (Lontoo, Yhdistynyt kuningaskunta) (edustaja: asianajaja L. Karpierz)

Oikeudenkäynnin kohde

Kanne EUIPO:n neljännen valituslautakunnan 29.3.2017 tekemästä päätöksestä (asia R 1567/2016-4), joka koskee osapuolten Louis Vuitton Malletier ja Fulia Trading välistä väitemenettelyä.

Tuomiolauselma

1) Euroopan unionin teollisoikeuksien viraston (EUIPO) neljännen valituslautakunnan 29.3.2017 tekemä päätös (asia R 1567/2016-4) kumotaan.

2) EUIPO vastaa omista oikeudenkäyntikuluistaan, ja se velvoitetaan korvaamaan puolet Louis Vuitton Malletier’n oikeudenkäyntikuluista.

3) Fulia Trading Ltd vastaa omista oikeudenkäyntikuluistaan, ja se velvoitetaan korvaamaan puolet Louis Vuitton Malletier’n oikeudenkäyntikuluista.

(1) EUVL C 256, 7.8.2017.